PTTGC ลุ้นผลงาน Q1/66 พลิกกำไร ดันทั้งปีนี้แตะ 1.5 หมื่นล้าน โบรกแนะซื้อเป้า 66 บาท
PTTGC ลุ้นไตรมาส 1/66 พลิกกำไร ดันทั้งปีนี้แตะ 1.5 หมื่นล้าน  โบรกแนะซื้อเป้า 66 บาท แถมหุ้นต่ำบุ๊กในรอบหลายปี
PTTGC ลุ้นไตรมาส 1/66 พลิกกำไร ดันทั้งปีนี้แตะ 1.5 หมื่นล้าน โบรกแนะซื้อเป้า 66 บาท แถมหุ้นต่ำบุ๊ก
22 ก.พ. 2566

บล.โนมูระ พัฒนสิน ระบุในบทวิเคราะห์วันนี้ (20 ก.พ.66) ว่า บริษัท พีทีที โกลบอล เคมิคอล จำกัด (มหาชน) หรือ PTTGC คาดกำไรปี 2566 จะพลิกมากำไร 1.5 หมื่นล้านบาท จากปี 2565 ขาดทุน 8.75 พันล้านบาท จากไม่มีปิดซ่อมใหญ่ทั้งโรงกลั่นและโรงโอเลฟินส์ รวมถึงคาดไม่มี Stock loss ก้อนใหญ่ ขณะที่การเปิดประเทศของจีนหนุนความต้องการใช้พลาสติก กระตุ้น Demand ปิโตรเคมีได้ดี (สินค้าหลักอย่าง PE จะได้รับประโยชน์โดยตรงจากการฟื้นตัวของจีน)
ระยะสั้นคาดไตรมาส 1/2566 พลิกกลับมามีกำไร ด้าน Valuation ปัจจุบันซื้อขายบน PBV ที่ 0.75 เท่า ต่ำสุดในรอบหลายปี ขณะที่ประชุมนักวิเคราะห์เป็นบวก จากทิศทางการฟื้นตัวธุรกิจทั้งฝั่งโรงกลั่นและปิโตรเคมี จากทั้งภาพอุตสาหกรรมและปัจจัยเฉพาะตัว และเป็นอีก Big cap ที่น่าสนใจและคาด bottom out แล้ว และเป็นหุ้นที่กำไรฟื้นตัวเด่นในปี 2566 และรับประโยชน์จากทั้ง China reopening ความต้องการจากจีนฟื้น อัตรากำไรฝั่งปิโตรเคมีฟื้นตัว และ stock loss รวมทั้งเฮดจิ้งลดลงมาก